Þrír tankbílar hafa verið endurnýjaðir nú á þremur árum . Samtals hafa þeir 38000 lítra af vatni . Vísir / Jóhann K. Brunavarnir Árnessýslu fengu í gær afhenta nýja Bens tankbifreið í bílaflota slökkviliðsins . Henni er ætlað að tryggja enn frekar öryggi í sumarhúsabyggðinni í Árnessýslu . Pétur Pétursson , slökkviliðsstjóri , segir í samtali við fréttastofu , að tankbifreiðin er með svokallað krókheysi þannig að hægt að að skilja tankinn eftir en hann er 8000 lítrar að stærð . Þá er hægt að nota bílinn í önnur verkefni . Sett verður á tankinn vatnsbyssa , þannig að tankurinn getur orðið sjálstæð slökkvieining . Fyrir hafa Brunavarnir Árnessýslu þrjár tankbifreiðar sem eru með hvorn sinn 15000 lítra tankinn og einn með 8000 lítra tank . Einn er staðsettur á Selfossi , einn á Flúðum og einn í Þorlákshöfn . Nýji bílinn mun verða staðsettur í Hveragerði . Brunavarnir Árnessýslu hafa endurnýjað einn slíkan tankbíl á hverju ári í nú þrjú ár . Pétur Pétursson , slökkviliðsstjóri Brunavarna Árnessýslu ( th ) og Haukur Grönli , varaslökkviliðsstjóri ( tv ) , tóku á móti bílnum frá Erlingi Þór Guðjónssyni . Vísir / Jóhann K.Þrjár af fjórum tankbifreiðum Brunavarna Árnessýslu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .